Odense Adresse-Contoirs Efterretninger, 1845-08-13
Høsten paa Falster er ifølge Loll.-Falsters A. nu begyndt, idet Rugen flere Steder er meiet. "Det tegner i det Hele - hedder det - til en riig Høst, især paa den sydlige Halvdeel af Øen, hvor nogle Regne i Juni Maaned bragte Sæder i frodig Væxt. Leiesæd sees mange Steder, saavel af Rug og Hvede, som Byg og Havre; Ærter og Vikker ere ogsaa godt besatte med Bælge. Raps dyrkes kun af Enkelte og i ringe Grad, men hvor den dyrkes, er den iaar for Størstedelen bleven opædt af Biller. Hørren, denne for Landmanden saa vigtige Næringskilde, der, paa faa Undtagelser nær, hidtil kun har været drevet her som en biting, staaer godt og er meget høi. Maatte nu stadigt Veir indtræffe, at Markens Velsignelse kunde komme tør i Huus, og saaledes give et Produkt, der saavel for Landmanden som Kjøbmanden vilde være lettere afsætteligt. Paa den nordlige Halvdeel af Øen ere Frugttræerne, formodentlig som Følge af en skadelig Vind, ligesom henvisnede og Frugten derved naturligviis tabt."(Slutningen af Haveselskabets Fest paa Snoghøi, see Gaarsavisen!) Den meste Deel af Formiddagen hengled under en jævnlig Jndtræffen af Gjæster fra alle Sider, tillands og tilvands. Dampskibet "Løven" bragte flere Medlemmer fra Als og andre slesvigske Kyster. "Løvens" Ankomst hilsedes med Kanonsalut og af de forud Jndtrufne med Hurraraab. Udenfor Haven laae Kronprindsens Kutter, festlig smykket med utallige Flag. Efter en flygtig Besigtigelse af Stedets Herligheder kaldtes Selskabet, omtrent 1000 Deeltagere, til Forhandlingsstedet under en Gruppe skyggefulde Ege, hvor de øvrige Buskanlæg aabnede en Udsigt over Sundet til Fyen. Generalkrigskommissair v. Riegels ledede Forsamlingens Forhandlinger, foredrog et Overblik over det forløbne Aars Virksomhed og fremlagte Planer for Fremtiden. Hs. K. Høihed skienkede disse Forhandlinger en levende Jnteresse og tog personlig Deel i Diskussionerne. Efter endt Møde, Kl. 2, skred Bestyrelsen til Bortlodningen af Blomster, Planter &c., og Kl. 3 1/2 gik Selskabet, aabnet af Hs. K. H. Kronprindsen, førende Generalkrigskommissairinden under Armen, i en uendelig Procession, med Orchestret i Spidsen, hen til Festmaaltidet, som serveredes paa 56 lange Borde paa en modsat Side af Haven. Et interessant Skue afgav denne i største Orden udførte Procession, gjennem de slyngende Gange, glimtende med sine brogede Festfarver gjennem de Aabninger, som Buskværket hist og her frembød. Enhver indfindende sig ved sin nummererede Kouvert, sadde Alle snart med samme Orden ved Bordene. Livligheden vækkedes her ved Afsyngningen af en af Have-Jnspektør Kjærbølling forfattet Sang. Efter Afsyngningen tømte Selskabet, paa v. Riegels Forslag, en Skaal for Hs. Maj. Kongen, som ledsagedes med jublende Hurraraab. Derpaa fulgte en Skaal for Fædrelandet, en for den elskede Gjæst Hs. K. H. Kronprindsen, en for Haveselskabet af Hs. K. Høihed. Nu afsang Selskabet Kronprindsens fædrelandske Yndlingssang, og ledsagede, paa v. Riegels Forslag, denne med en Skaal for Fædrehavens, gamle Danmarks bestandige Fremblomstren, forenet, paa Hs. K. H. Kronprindsens Forslag, der saa gjerne hørte Kongens Navn forbundet med Fædrelandets, med et Leve for Hs. Majestæt. Efter Bordet togede Selskabet atter i Procession hen til den første Forsamlingsplads, hvor der, medens et udmærket Sangerchor fra Fredericia, dirigeret af Theodor Duus, foredrog skjønne A-stemmige Sange, indtoges Kaffe.